Source: https://www.kemi.hu/hirek/kulfoldi-hirek/a-gyermek-reszvetele-a-mediacios-eljarasban.html
Timestamp: 2019-05-21 10:29:58
Document Index: 2103577

Matched Legal Cases: ['Bíróság ', 'bíróság ', 'Bíróság ', 'Bíróság ', 'bíróság ', 'bíróság ']

2018.03.06. 13:49:11 hozzászólás
A Közép Európai Mediációs Intézet arra volt kíváncsi, hogy az egyes EU tagállamokban mennyire jellemző a gyermekek részvétele a mediációs eljárásokban, különös tekintettel akkor, ha felmerül a jogellenes gyermekelvitel lehetősége
A Közép Európai Mediációs Intézet azt vizsgálta, hogy az egyes EU tagállamokban a mediációs eljárásokban részt vesznek-e a gyermekek, erre milyen jogszabályok irányadóak és az egyes tagállamok jogrendszere hogyan kezeli ezt a kérdést. A nem átfogó vizsgálat eredményeit a KEMI egy cikksorozatban mutatja be az érdeklődő szakemberek részére.
Cikksorozatunk első részében röviden megismerkedhetnek a máltai,a görög, a szlovák és a lengyel gyakorlattal.
A máltai jog szerint kötelező mediációt alkalmazni házas felek szeparációja vagy szülői felügyeleti kérdések rendezése esetén.
Ugyanakkor a mediátort nem kötelezi a jog arra, hogy ebben a folyamatban a gyermek is részt vegyen. Ha a mediáció sikertelenül zárul, és az ügyet a Családjogi Bíróság előtt vitatják meg, a bíróság rendelkezhet úgy, hogy a gyermeket meghallgatja. Ez azonban az eljáró bíró diszkrecionális jogkörébe tartozik.
Máltán a Családjogi Bíróság foglalkozik a magán szeparációval és a házassági bontókeresetekkel A kezdő mediációs eljárás elején a Bíróság általában kinevez egy ügyvédet, hogy a kiskorú érdekeit képviselje a 7. cikk (2) bekezdése alapján. Így a gyermeknek is van szava az ügyben és a mediátor, illetve a bíróság akkor hallgatja meg külön, ha úgy tartja szükségesnek a bizonyítás érdekében.
A görög jog több bíróságon kívüli eljárást ismer az egyes jogviták feloldására – ilyenek az igazságügyi mediáció és mediáció.
Családjogi területen nem tiltott a gyermekek részvétele ezen eljárásokban.
Az igazságügyi mediáció alkalmazását a 4055/2012-es törvény tette lehetővé a görögországi polgári perrendtartást megújító 214B szakasz bevezetésével. Ez a viszonylag új jogintézmény megengedi a felek számára, hogy jogvitájukat igazságügyi mediáció révén oldják meg. Az igazságügyi mediációt bírósági eljárási szak előtt lehet lefolytatni, illetőleg a perfüggőség fennálltáig.
A mediátor (aki lehet első fokon eljáró bíró vagy vezetőbíró) nem kötelező erejű megoldási javaslatot kínálhat. Ha a felek megállapodásra jutnak, a mediátor, a felek és jogi képviselőik aláírásával ellátott jegyzőkönyvet vesznek fel az egyezség tartalmával, amelyet a helyszínt adó bíróság titkárságán iktatnak. Az iktatás időpontjától kezdve a megállapodás kötelező erővel bír.
Görögországban a mediációs eljárásról a polgári és kereskedelmi ügyekben történő mediációról szóló 3898/2010-es törvény rendelkezik. A hatálya alá tartozik minden EU területén belüli polgári és kereskedelmi ügy, azon jogok és kötelezettségek kivételével, amelyekről maguk a felek nem rendelkezhetnek. A felek akár a bírósági eljárást megelőzően, akár a perfüggőség felmerülését követően fordulhatnak mediátorhoz.
A mediációs megállapodást a feleknek alá kell írniuk. Az eljárás végén a mediátor, a felek és jogi képviselőik aláírásával ellátott jegyzőkönyvet vesznek fel a megállapodás tartalmával. Az eredeti példányt iktatják a bíróságon, ettől az időponttól kezdve az ebben foglaltak kötelező érvénnyel bírnak. Nem nemzetközi jogviták esetén a mediációt csak olyan ügyvédek folytathatják le, akik rendelkeznek mediátori képesítéssel. Nemzetközi jogviták esetén olyan akkreditált mediátorok is eljárhatnak, akik nem szükségképpen tartanak fent ügyvédi praxist.
A családi ügyekkel (gyermekelvitel, láthatási jog) kapcsolatos mediáció esetén csak a szülők jelenlétet részesítik előnyben. Álláspontjuk szerint a gyermek vagy ügyvéd jelenléte a foglalkozás alatt a szülők közötti intimitást és őszinteséget törné meg.
Természetesen ez csak javaslat a szülők felé. Amennyiben a szülők a gyermekek jelenlétét szeretnék a foglalkozások idején, mi azt nem tiltják meg. Azonban a mediáció rövid történetében a szülők mindig egyetértettek a javasolt módszerrel.
A szlovák jogban nincsenek olyan rendelkezések amelyek meghatároznák, hogy a gyermekek részt vegyenek –e a mediációs eljárásban vagy sem.
A lengyel jogban nincsenek olyan jogi szabályozások, amelyek a gyermekek részvételére vonatkoznak a mediációs eljárás során.
Gyakorlatilag a mediációs központok a saját belső szabályaik alapján szabályozzák a gyermekek részvételét a mediációs eljárásban.
A Lengyel Mediációs Központ ( az egyik legnagyobb Lengyelországban) azt javasolja, hogy a mediátorok ösztönözzék arra a szülőket, hogy gyermekeik vegyenek részt a mediációs eljárásban annak érdekében, hogy a kezdeti "diagnózist" kialakítsák az adott gyermekre vonatkozóan. Azok a gyermekek aki részt vettek a mediációs eljárásban tájékoztatást kaphattak olyan fontos dolgokról és döntésekről amelyek a szülei vitájához kapcsolódik.
A mediátor a mediációs eljárásban egyetérthet a szülőkkel a gyermek mediációs eljárásban való részvételének lehetséges kizáró okairól és előnyeiről.
A mediátornak a gyermek jóváhagyását kell kérnie mediációban való részvételéről.
A fentiekben említett mediációs központ nem javasolja a gyermekek részvételét olyan eljárásban amelyek családi ügyek alá tartoznak, a bírósági mediációs eljárásban a mediátornak különleges képességekkel és ismeretekkel kell rendelkeznie a családi ügyekről a pszichológia, pedagógiai, szociológiai vagy jogi ismeretekkel kell rendelkeznie.
New Instruments on Settlement Agreements from an UNCITRAL Working Group
2018.02.22. 15:11:53